cyanic-selkie/wikianc huggingface dataset:
Μαρκ Μπλάουντ
Σταδιοδρομία
Κατά τη διάρκεια της χρονιάς 2003–04 του NBA, ο Μπλάουντ σημείωσε 10,3 πόντους, 7,2 ριμπάουντ και 1,29 τάπες ανά παιχνίδι σε 29,3 λεπτά ανά αγώνα. Είχε ένα παιχνίδι στο οποίο πέτυχε 28 πόντους και μάζεψε 21 ριμπάουντ απέναντι στους Ορλάντο Μάτζικ την 1η Μαρτίου 2004. Μετά από εκείνην την αγωνιστική περίοδο, ο Μπλάουντ υπέγραψε εξαετές συμβόλαιο 41 εκατομμυρίων δολαρίων με τους Σέλτικς.
Εξωτερικοί σύνδεσμοι
Κατηγορία:Πάουερ φόργουορντ Κατηγορία:Καλαθοσφαιριστές Ρασίνγκ Μπασκέτ Παρί Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Ντένβερ Νάγκετς Κατηγορία:Σέντερ Κατηγορία:Καλαθοσφαιριστές Μπόστον Σέλτικς Κατηγορία:Αμερικανοί καλαθοσφαιριστές
Σλοβάκοι στη Σερβία
Σύμφωνα με την απογραφή του 2011, οι Σλοβάκοι (Словаци / Slovaci) στη Σερβία αριθμούν 52.750 άτομα και αντιπροσωπεύουν το 0.7% του πληθυσμού της χώρας. Ζουν κυρίως στη Βοϊβοντίνα (50.321), όπου αποτελούν την τρίτη μεγαλύτερη εθνική ομάδα μετά τους Σέρβους και τους Ούγγρους. Όπως και άλλοι εθνοτικοί Σλοβάκοι, μιλούν τη σλοβακική γλώσσα, αλλά οι περισσότεροι από αυτούς είναι προτεστάντες (Ευαγγελική-Αουγκσμπουργκική Εκκλησία, μια λατρευτική προτεσταντική ονομασία) στην πίστη και όχι Ρωμαιοκαθολικοί όπως οι περισσότεροι Σλοβάκοι στη Σλοβακία.
Δημογραφία
μικρογραφία|250x250εσ|Σλοβάκοι στη Βοϊβοντίνα σύμφωνα με την απογραφή του 2011 (δεδομένα δήμων) μικρογραφία|250x250εσ|Σλοβακικοί οικισμοί στη Βοϊβοντίνα (απογραφή 2002) Ένα σημαντικό μέρος των Σλοβάκων ζει στη Κοβάτσιτσα (8.497 Σλοβάκοι) και το Μπάτσκι Πέτροβατς (5.773 Σλοβάκοι). Υπάρχουν δύο δήμοι στη Βοϊβοντίνα με απόλυτη ή σχετική σλοβακική πλειοψηφία: το Μπάτσκι Πέτροβατς (με 66,4% Σλοβάκους) και η Κοβάτσιτσα (με 41% Σλοβάκους). Οι πόλεις Κοβάτσιτσα και Μπάτσκι Πέτροβατς είναι τα πολιτιστικά κέντρα των Σλοβάκων στη Βοϊβοντίνα. Η σλοβακική γλώσσα είναι μία από τις έξι επίσημες γλώσσες της περιφερειακής διοίκησης στη Βοϊβοντίνα.
Οι οικισμοί στη Βοϊβοντίνα με απόλυτη ή σχετική σλοβακική πλειοψηφία είναι οι:
Ιστορία
μικρογραφία|293x293εσ|Η Καθολική και Ευαγγελική Εκκλησία στο Μπέλο Μπλάτο αριστερά|μικρογραφία|253x253εσ|Σλοβάκοι στη Βοϊβοντίνα μικρογραφία|Σλοβακικό κέντρο στο Σιντ Οι σύγχρονοι Σλοβάκοι στη Βοϊβοντίνα είναι απόγονοι των εποίκων του 18ου και του 19ου αιώνα, οι οποίοι μετανάστευσαν από την επικράτεια της σημερινής Σλοβακίας. Οι πρώτοι Σλοβάκοι έποικοι από την περιοχή γύρω από την Τάτρα μετανάστευσαν στη Μπάτσκα κατά τη διάρκεια της βασιλείας του Κάρλο Α΄. Το 1720 Σλοβάκοι εγκαταστάθηκαν στη Μπάισα, το 1740 στο Πέτροβατς και το Φούτογκ, και το 1742 (κατά τη διάρκεια της Μαρίας Θηρεσίας) στο Μπέζνταν. Κάποιοι από αυτούς αργότερα μετακόμισαν στο Σρεμ. Το 1760 εγκαταστάθηκαν στη Σέλεντσα 120 σλοβακικές οικογένειες, αλλά αργότερα μετακόμισαν στη Στάρα Πάζοβα στο Σρεμ.
Σύμφωνα με την απογραφή του 1880, οι Σλοβάκοι ήταν η έκτη μεγαλύτερη εθνική ομάδα στη σημερινή Βοϊβοντίνα και ο αριθμός τους ήταν 43.318 άτομα. Μέχρι το τέλος του Πρώτου Παγκοσμίου Πολέμου, πολλοί από τους Σλοβάκους Ουγγροποιήθηκαν. Σύμφωνα με την απογραφή του 2011, αριθμώντας 52.750 άτομα, οι Σλοβάκοι είναι η έκτη μεγαλύτερη εθνική ομάδα στη Σερβία.
Εξωτερικοί σύνδεσμοι
Κατηγορία:Πολιτισμός της ΣερβίαςΚατηγορία:Σλοβάκοι
Ιδρυτές Πατέρες των Ηνωμένων Πολιτειών
μικρογραφία|δεξιά|Πίνακας του [[Χάουαρντ Τσάντλερ Κρίστι που απεοκονίζει τη στιγμή της υπογραφής της Συνθήκης της Ανεξαρτησίας.]] Ως Ιδρυτές Πατέρες των Ηνωμένων Πολιτειών χαρακτηρίστηκαν τα πρόσωπα των Δεκατριών Αποικιών της Βόρειας Αμερικής, τα οποία ηγήθηκαν με λόγια και με πράξεις της Αμερικανικής Επανάστασης ενάντια των δυνάμεων του Βρετανικού Στέμματος, και συνείσφεραν στην ίδρυση των Ηνωμένων Πολιτειών της Αμερικής.
Το 1973, ο ιστορικός Ρίτσαρντ Μπ. Μόρις αναγνώρισε ως σημαντικούς Ιδρυτές Πατέρες τους Τζον Άνταμς, Βενιαμίν Φραγκλίνο, Αλεξάντερ Χάμιλτον, Τζον Τζέι, Τόμας Τζέφερσον, Τζέιμς Μάντισον, και Τζορτζ Ουάσινγκτον. Οι Άνταμς, Τζέφερσον και Φρανκλίνος ήταν μέλη της Επιτροπής των Πέντε, οι οποίοι σχεδίασαν την Διακήρυξη της Ανεξαρτησίας. Οι Χάμιλτον, Μάντισον και Τζέι ήταν οι συγγραφείς της συλλογής άρθρων και δοκιμίων με τίτλο The Federalist Papers, που υποστήριζε την επικύρωση του Συντάγματος. Οι Τζέι, Άνταμς και Φραγκλίνος διαπραγματεύθηκαν την Συνθήκη των Παρισίων (1783), η οποία θα έληγε τον Πόλεμο της Αμερικανικής Επανάστασης. Ο Ουάσινγκτον ήταν ο ανώτατος διοικητής του Ηπειρωτικού Στρατού και Πρόεδρος της Συνταγματικής Συνθήκης. Οι Ουάσινγκτον, Τζέι και Φραγκλίνος θεωρούνται οι Ιδρυτές Πατέρες της Πληροφοριοδότησης των ΗΠΑ από τη CIA. Όλοι, κατείχαν επιπλέον σημαντικούς ρόλους στην πρώιμη κυβέρνηση των Ηνωμένων Πολιτειών, με τον Ουάσινγκτον, τον Άνταμς, τον Τζέφερσον και τον Μάντισον να υπηρετούν ως Πρόεδροι. Ο Τζέι ήταν ο πρώτος Υπουργός Δικαιοσύνης του αμερικανικού έθνους. Τέσσερα από τα επτά αυτά πρόσωπα -οι Ουάσινγκτον, Τζέι, Χάμιλτον και Μάντισον- δεν υπέγραψαν την Διακήρυξη της Ανεξαρτησίας.
Εξωτερικοί σύνδεσμοι
Κατηγορία:Αμερικανική Επανάσταση Κατηγορία:Διαφωτισμός
Ημέρα της Ρωσίας
Η Ημέρα της Ρωσίας (День России, Den' Rossii) επίσημα γνωστή ως Ημέρα υιοθέτησης της διακήρυξης κρατικής κυριαρχίας της ΡΣΟΣΔ (День принятия Декларации о государственном суверенитете РСФСР, Ντεν' πρινιάτια Ντεκλαράτσι ο γκασουντάρστβενομ σουβερενιτιέτε ΡΣΦΣΡ) πριν από το 2002, είναι η εθνική εορτή της Ρωσικής Ομοσπονδίας. Εορτάζεται κάθε χρόνο, αρχής γενομένης από τις 12 Ιουνίου από το 1992. Τιμά την υιοθέτηση της Διακήρυξης της Κρατικής Κυριαρχίας της Ρωσικής Σοβιετικής Ομοσπονδιακής Σοσιαλιστικής Δημοκρατίας (ΡΣΟΣΔ) στις 12 Ιουνίου του 1990. Το πέρασμα της διακήρυξης από το Πρώτο Συνέδριο των Αντιπροσώπων του Λαού σηματοδότησε την αρχή της συνταγματικής μεταρρύθμισης στη Ρωσική σοβιετική δημοκρατία.
Ιστορία
Με τη δημιουργία του αξιώματος του Προέδρου της ρωσικής Ομοσπονδίας και την έγκριση του νέου ρωσικού Συντάγματος για να αντανακλά τη νέα πολιτική πραγματικότητα, η εθνική σημαία, ο εθνικός ύμνος και το έμβλημα της ρωσικής Ομοσπονδίας αποτελούν μεγάλα σημεία στην ενοποίηση της ρωσικής κρατικής υπόστασης. Το νέο όνομα της χώρας (Ρωσική Ομοσπονδία) εγκρίθηκε στις 25 Δεκεμβρίου 1991. Το 1992, το Ανώτατο Σοβιέτ της Ρωσίας διακήρυξε την 12 Ιουνίου ως εθνική εορτή. Με προεδρικό διάταγμα στις 2 Ιουνίου του 1994, η εορτή επιβεβαιώθηκε ως η εθνική αργία της Ρωσίας. Σύμφωνα με νέο προεδρικό διάταγμα στις 16 Ιουνίου του 1998, η αργία μετονομάστηκε σε "Ημέρα της Ρωσίας". Το 2002, ο νέος Εργατικός Κώδικας έδωσε επίσημη επικύρωση στο νέο τίτλο. αριστερά|μικρογραφία|160x160εσ|Εορτασμοί για την ημέρα στην [[Αγία Πετρούπολη, 2007.]] Η ρωσική στάση προς την αργία είναι αμφίθυμη. Σύμφωνα με το Ταμείο "Κοινή Γνώμη", η 12η Ιουνίου θεωρείται αργία από το 45% των Ρώσων. Αξίζει να σημειωθεί ότι ο αριθμός των πολιτών που θεωρούν αυτή την ημέρα ως αργία αυξήθηκε σημαντικά με την πάροδο του χρόνου. Για παράδειγμα, το 2005, μόνο το 15% των Ρώσων την ονόμαζε αργία, ενώ το 2014 το ποσοστό είχε διπλασιαστεί στο 29%. Την ίδια στιγμή, ο αριθμός των ανθρώπων που λάμβαναν ρεπό από τη δουλειά έχει μειωθεί: το 2005 το ποσοστό ήταν 73%, το 2014 υποχώρησε στο 60% και το 2015 υποχώρησε στο 42%.
Έθιμα
Οι άνθρωποι παρακολουθούν συναυλίες, ενώ σε πολλές πόλεις σε όλη τη χώρα πετούνται πυροτεχνήματα. Ο Ρώσος πρόεδρος βραβεύει Ρώσους συγγραφείς, επιστήμονες και φιλάνθρωπους εκείνη την ημέρα. Οι περισσότερες δημόσιες υπηρεσίες και σχολεία είναι κλειστά στις 12 Ιουνίου. Αν η μέρα πέφτει το Σαββατοκύριακο, η αργία μεταφέρεται στην επόμενη Δευτέρα.
Ωστόσο, πολλοί Ρώσοι βλέπουν την αργία μόνο ως ρεπό. Η αργία τιμά τη διάλυση της Σοβιετικής Ένωσης, φέρνοντας πικρές αναμνήσεις για κάποιους. Αυτό συμβαίνει επειδή η διάλυση οδήγησε σε εκτίναξη της ανεργίας, υψηλή εγκληματικότητα και φτώχεια στο εσωτερικό της Ρωσίας και άλλων πρώην Σοβιετικών δημοκρατιών.
Το 2002, περίπου 5000 εκπρόσωποι απ'όλη τη Ρωσία έλαβαν μέρος στην πομπή από το Τβέρσκαγια Ζαστάβα μέχρι την πλατεία Μανέζ. Το κύριο σημείο της Ημέρας της Ρωσίας-2003 ήταν οι πτήσεις των αεροσκαφών επίδειξης, με την συμμετοχή των ομάδων "Ρώσοι Ιππότες" και "Πετροχελίδονα". Αεροπλάνα Σουχόι και Μιγκ "ζωγράφισαν" την ρωσική σημαία στον ουρανό. Στις 12 Ιουνίου του 2004 έγινε μια ιστορική παρέλαση στη Κόκκινη Πλατεία. Τα μέλη της, στρατιώτες του ρωσικού στρατού και εκπρόσωποι των 89 ομοσπονδιακών υποκειμένων, ντυμένοι με εθνικές ενδυμασίες, παρουσίασαν στο κοινό τα πιο σημαντικά ορόσημα της ρωσικής ιστορίας. Το 2007 γιορτές πραγματοποιήθηκαν σε εκατοντάδες πόλεις. Για παράδειγμα, στο Κρασνογιάρσκ χιλιάδες άνθρωποι ντύθηκαν με άσπρες, μπλε και κόκκινες ρόμπες σχηματίζοντας τη ρωσική σημαία.
Το 2009 οι κάτοικοι του Βόλγκογκραντ σχημάτισαν ένα χάρτη της Ρωσίας μήκους 127 τ.μ.. Στη Σεβαστούπολη, νέοι έκαναν παρέλαση στο κέντρο της πόλης κρατώντας μια σημαία της Ρωσίας 30 μέτρων. Στη Μόσχα, ζωγραφίστηκε μια κούκλα Χοχλόμα 2 μέτρων. Ο Πύργος Οστάνκινο φωταγωγήθηκε με τα χρώματα της σημαίας, για πρώτη φορά.
Όνομα
Πολλοί Ρώσοι πιστεύουν ότι αυτή η γιορτή γιορτάζει τη ρωσική Ημέρα της Ανεξαρτησίας. Τα επίσημα έγγραφα για την αργία δεν ανέφεραν ποτέ την λέξη "ανεξαρτησία". Σύμφωνα με τη δημοσκόπηση του κέντρου Λεβάντα, το Μάιο 2003, το 65 τοις εκατό των ερωτηθέντων ονόμαζαν την αργία ως Ημέρα της Ανεξαρτησίας της Ρωσίας.
Παραπομπές
Κατηγορία:Κοινωνία της Ρωσίας
Σεισμός του Χίντου Κους (Δεκέμβριος 2015)
Ο Σεισμός του Χίντου Κους τον Δεκέμβριο του 2015 ήταν σεισμός 6.3 Ρίχτερ ο οποίος έπληξε τη Νότια Ασία, στις 25 Δεκεμβρίου του 2015. Μια γυναίκα σκοτώθηκε στο Πακιστάν. Τουλάχιστον 100 άνθρωποι τραυματίστηκαν στο Πακιστάν και το Αφγανιστάν. Επίσης, ο σεισμός ήταν έντονα αισθητός στο Τατζικιστάν και την Ινδία. Το επίκεντρο του σεισμού ήταν στην παραμεθόρια περιοχή Αφγανιστάν-Τατζικιστάν, σε βάθος 203.4 χλμ.
Παρασκήνιο
αριστερά|μικρογραφία|Χάρτης που απεικονίζει τις περιφερειακές τεκτονικές πλάκες Ένας σεισμός 7.3 Ρίχτερ έπληξε την ίδια περιοχή τον Οκτώβριο του 2015, σκοτώνοντας 398 άτομα και τραυματίζοντας 2.536 στο Πακιστάν και το Αφγανιστάν.
Η οροσειρά των Ιμαλαΐων ωθείται από την σύγκρουση των τεκτονικών πλακών, με αποτέλεσμα να καθιστάται επιρρεπής σε σεισμούς. Ένας σεισμός τον Απρίλιο του 2015, ο χειρότερος στο Νεπάλ στα τελευταία 80 χρόνια, σκότωσε 8.600 άτομα.
Ο τελευταίος μεγάλος σεισμός στην ίδια περιοχή με παρόμοιο μέγεθος (7.6 Ρίχτερ) συνέβη σχεδόν δέκα χρόνια πριν, τον Οκτώβριο του 2005, και είχε ως αποτέλεσμα των θάνατο 87.351 ανθρώπων, τον τραυματισμό 75.266 ατόμων, τον εκτοπισμό 2.8 εκατομμυρίων ατόμων και τον θάνατο 250.000 ζώων της φάρμας. Η αξιοσημείωτη διαφορά ανάμεσα σε αυτό το σεισμό και το σεισμό του 2005 είναι το βάθος της σεισμικής δραστηριότητας. Ο σεισμός του 2005 είχε βάθος 15 χιλιόμετρα ενώ αυτός ο σεισμός είχε βάθος 203.4 χιλιόμετρα, μειώνοντας τις επιπτώσεις στην επιφάνεια.
Σε πρόσφατες μελέτες, οι γεωλόγοι ισχυρίζονται ότι η υπερθέρμανση του πλανήτη είναι ένας από τους λόγους για την αυξημένη σεισμική δραστηριότητα. Σύμφωνα με αυτές τις μελέτες το λιώσιμο των πάγων και η άνοδος της στάθμης της θάλασσας διαταράζει την ισορροπία της πίεσης στις τεκτονικές πλάκες της Γης, προκαλώντας έτσι αύξηση της συχνότητας και της έντασης των σεισμών. Αυτό θα μπορούσε να είναι ένας από τους λόγους που τα Ιμαλάια είναι πιο επιρρεπή σε σεισμούς τα τελευταία χρόνια.
Παραπομπές
Κατηγορία:Οροσειρά του Χίντου Κους Κατηγορία:Σεισμοί
Χαράδρα του ποταμού Ντουνάγιετς
Η χαράδρα του ποταμού Ντουνάγιετς (πολωνικά: Przełom Dunajca, σλοβακικά: Prielom Dunajca, γερμανικά: Dohnst-Schlucht) διασχίζει τα όρη Πιενίνι στα νότια της Πολωνίας και στα βόρεια της Σλοβακίας (καθώς ο ποταμός Ντουνάγιετς είναι ο συνοριακός ποταμός μεταξύ των δύο χωρών στην περιοχή). Η χαράδρα χαρακτηρίζεται από μερικές από τις πιο ενδιαφέρουσες γεωλογικές και γεωμορφολογικές δομές και ειδικά τοπικά φυσικά οικοσυστήματα με μικρή ανθρωπογενή επίδραση. Είναι τοποθετημένη στον προκαταρκτικό κατάλογο των Μνημείων Παγκόσμιας Κληρονομιάς της Πολωνίας της UNESCO.
Η χαράδρα του Ντουνάγιετς είναι επίσης ένα από τα πιο γνωστά τουριστικά αξιοθέατα στα όρη Πιενίνι. Η Γκουράλοι των Πιενίνι οργανώνουν καθημερινές εκδρομές ράφτινγκ από τις αρχές του 19ου αιώνα - όταν οι πελάτες τους αποτελούσαν κυρίως επισκέπτες από τα κοντινά κάστρα της Νιεντζίτσα και του Τσόρστιν. Η εκδρομή ξεκινά στο χωριό Σρομόφτσε Βίζνε και τελειώνει στην παραθεριστική πόλη Στσαβνίτσα, 18 χιλιόμετρα κατάντη. Χρειάζονται περίπου 2-3 ώρες. Το δεύτερο σκέλος της εκδρομής είναι μόνο 5 χιλιόμετρα. Ξεκινά στη Στσαβνίτσα και τελειώνει στην πόλη Κροσνιένκο ναντ Ντουνάιτσεμ. Η χαράδρα δημιουργεί 7 λούπες στο μήκος της. Οι περιβάλλοντες βράχοι φτάνουν τα 300 μέτρα ύψος σχεδόν καθ΄ όλη τη διαδρομή.
Γεωγραφία
Η χαράδρα είναι μέρος μιας κοιλάδας που βρίσκεται στο Εθνικό Πάρκο Πιενίνι. Το τοπίο ξεχωρίζει από τα γύρω βουνά λόγω αλληλεπίδρασης φυσικών παραγόντων όπως γεωλογικό έδαφος, ανάγλυφο, νερό, έδαφος, κλίμα, χλωρίδα και πανίδα και τις εξελικτικές τους σχέσεις. Όλα αυτά τα στοιχεία συμβάλλουν στην πολυπλοκότητα της φυσικής ομορφιάς ολόκληρης της περιοχής.
Οι προϋποθέσεις για την ανάπτυξη μοναδικής χλωρίδας και πανίδας σχετίζονται στενά με τα ασβεστολιθικά και δολομιτικά στρώματα. Κυριολεκτικά, ο βράχος είναι το θεμέλιο για αυτό το μοναδικό περιβάλλον. Υπάρχει η ύπαρξη των φυτών και των ζώων των Καρπαθίων, σε πολλές περιπτώσεις ενδημικά. Η ποικίλη μορφολογική κατάτμηση είναι υπεύθυνη για τον αυθεντικό και πολύτιμο αισθητικό χαρακτήρα της περιοχής.
Από βοτανική άποψη, η χαράδρα του ποταμού Ντουνάγιετς χρησιμεύει ως παράδειγμα βλάστησης για συγκεκριμένες περιοχές που χρονολογείται από την Εποχή των Παγετώνων, παρόλο που τα όρη Πιενίνι δεν ήταν καλυμμένα με πάγο. Από γεωγραφική άποψη, υπάρχει εκτός της χλωρίδας των Δυτικών Καρπαθίων (Carpaticum occidentale) με τα ενδημικά και υποενδημικά της. Από ζωολογική άποψη, οι κοιλάδες που κόβονται στα μεσοζωικά πετρώματα έχουν εξαιρετική σημασία για τη διατήρηση πολλών ειδών και πανίδας των Καρπαθίων. Η τεράστια κατάτμηση του εδάφους οδηγεί σε υψηλή συγκέντρωση βιοποικιλότητας σε σχετικά μικρή περιοχή.
Η χαράδρα του ποταμού Ντουνάγιετς αντιπροσωπεύει τα κύρια στάδια της γεωλογικής και γεωμορφολογικής εξέλιξης του ορεινού εδάφους από την πρώιμη καινοζωική εποχή έως την τεταρτογενή περίοδο, συμπεριλαμβανομένης της τεκτονικής κίνησης, της γεωλογικής δομής, της πετρογραφικής σύνθεσης και της αναλογίας των βράχων.
Πηγές
Κατηγορία:Οροσειρές της Πολωνίας Κατηγορία:Δυτικά Καρπάθια Κατηγορία:Βοεβοδάτο Ελάσσονος Πολωνίας Ντουναγιετς
Νεοχώρι Πωγωνίου Ιωαννίνων
Για οικισμούς με το ίδιο όνομα δείτε το λήμμα: Νεοχώρι (αποσαφήνιση)
Το Νεοχώρι,(παλαιότερα: Νέα Κατούνα), είναι ημιορεινός οικισμός της Ηπείρου στην Περιφερειακή Ενότητα Ιωαννίνων σε υψόμετρο 320 μέτρα
Γεωγραφία - Ιστορία
Το Νεοχώρι βρίσκεται σε απόσταση 18 χλμ. ΒΔ. από τα Ιωάννινα (μέσω Ροδοτόπι) και 22 χλμ. ΝΑ. από το Καλπάκι (η έδρα του δήμου). Ως οικισμός αναφέρεται το 1919 στο ΦΕΚ 184Α - 19/08/1919 με την παλιά ονομασία Νέα Κατούνα να προσαρτάται στην τότε κοινότητα Κτισμάτων. Μετονομάστηκε σε Νεοχώριον το 1955 με το ΦΕΚ 287Α - 10/10/1955. Σύμφωνα με το σχέδιο Καλλικράτης μαζί με τα Κτίσματα αποτελούν την τοπική κοινότητα Κτισμάτων που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφησαν 7 κάτοικοι.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Σουδητικά Όρη
μικρογραφία|[[Κράλιτσκι Σνιέζνικ]] μικρογραφία|Το [[Χάλα Ιζέρσκα (πολωνικά: Πόλος του Κρύου) στα όρη Γίζερα]] μικρογραφία|[[Αγρινό|Μουφλόν στην Σουδητία]] Τα Σουδητικά Όρη (ή Σουδήτες, γνωστά και ως Σουντέτεν από το γερμανικό τους όνομα, τσεχικά: Krkonošsko-jesenická subprovincie ή Sudety, πολωνικά: Sudety) είναι οροσειρά στην Κεντρική Ευρώπη. Αποτελούν το υψηλότερο μέρος του βοημικού ορεινού όγκου (μασίφ). Τα Σουδητικά Όρη εκτείνονται από την πρωτεύουσα της Σαξονίας, την Δρέσδη (στα βορειοδυτικά) μέχρι το οροπέδιο Γκουουμπτσίτσε και μέχρι την λεκάνη της Οστράβας και την Μοραβιανή Πύλη (Moravská brána) στην Τσεχία στα ανατολικά. Γεωγραφικά τα Σουδητικά Όρη είναι οροσειρά μεσαίου υψομέτρου (Mittelgebirge) με μερικά χαρακτηριστικά που χαρακτηρίζουν τα υψηλά βουνά. Τα οροπέδια και οι κορυφές των Σουδητικών ορέων τα ομοιάζουν περισσότερο με τα βορειοευρωπαϊκά όρη, παρά με τις Άλπεις.
Στα δυτικά τα Σουδητικά Όρη συνορεύουν μετά τα Όρη Λιθόπετρας του Έλβα. Το δυτικότερο μέρος των Σουδητικών ορέων βρίσκεται στο άλσος της Δρέσδης (Dresdner Heide) στη Δρέσδη, το δυτικότερο μέρος των Λόφων και Υψιπέδων της Δυτικής Λουσατίας. Στα ανατολικά των Σουδητικών ορέων, η Μοραβιανή Πύλη και η λεκάνη της Οστράβας τα χωρίζει από τα Καρπάθια. Το υψηλότερο όρος των Σουδητικών ορέων είναι το όρος Σνιέζκα (υψόμετρο: 1.603 μέτρα), το οποίο είναι το υψηλότερο βουνό της Τσεχίας, της Βοημίας, της Σιλεσίας και του Βοεβοδάτου Κάτω Σιλεσίας. Η Σνιέζκα βρίσκεται στα όρη Κρκονόσε/Καρκονόσε, ευρισκόμενη στο σύνορο Τσεχίας-Πολωνίας. Το όρος Πραντιέντ (υψόμετρο: 1.491 μέτρα) στα όρη Χρούμπι Γιεσένικ είναι το υψηλότερο βουνό της Μοραβίας. Το όρος Σμρεκ/Σμρκ (υψόμετρο 1.072 μέτρα) στα όρη Γίζερα είναι το υψηλότερο σημείο της Λουσατίας και η υψηλότερη κορυφή των Σουδητικών ορέων σε γερμανικό έδαφος. Είναι επίσης το υψηλότερο βουνό στη Γερμανία ανατολικά του Έλβα. Το όρος Λάουσε/Λουζ (άνω σορβικά: Łysa, υψόμετρο 793 μέτρα) βρίσκεται στα όρη Τσίταου, το υψηλότερο μέρος των Λουσατιανών Ορέων. Οι σημαντικότεροι ποταμοί που πηγάζουν από τα Σουδητικά Όρη είναι ο Έλβας, ο Όντερ, ο Σπρέε, ο Μοράβας, ο Μπουμπρ, ο Λουσατιανός Νάισσε, ο Ανατολικός Νάισσε, ο Γίζερα και ο Κβίσα. Τα υψηλότερα σημεία των Σουδητικών Όρεων προστατεύονται από τα φυσικά πάρκα, Καρκονόσε και Στοουόβε στη Πολωνία και το πάρκο Κρκονόσε στη Τσεχία.
Εξωτερικοί σύνδεσμοι
Κατηγορία:Οροσειρές της Πολωνίας Κατηγορία:Βουνά της Τσεχίας Κατηγορία:Σουδητία Κατηγορία:Οροσειρές της Σαξονίας
Ηλίας Ηλιάδης
Με το όνομα Ηλίας Ηλιάδης είναι γνωστοί οι:
Ζόραν Ντράγκιτς
μικρογραφία|378x378εσ| Ο Ντράγκιτς με την [[Αναντολού Εφές|Εφές Αναντολού το 2017]] Ο Ζόραν Ντράγκιτς (γεννήθηκε στις 22 Ιουνίου 1989) είναι Σλοβένος επαγγελματίας καλαθοσφαιριστής που αγωνίζεται στην Τσεντεβίτα Ολίμπια της 1ης Σλοβενίας και της 1ης Αδριατικής. Με ύψος 1,96 μέτρων, παίζει στις θέσεις των σούτινγκ γκαρντ και σμολ φόργουορντ. Είναι ο μικρότερος αδελφός του Γκόραν Ντράγκιτς.
Πρώτα χρόνια
Το 2004, ο Ντράγκιτς εντάχθηκε στην Ιλίρια του πρωταθλήματος 1Β της Σλοβενίας για την περίοδο 2004–05. Έναν χρόνο αργότερα, εντάχθηκε στην Γιάντσε ΣTZ του πρωταθλήματος Δ2 της Σλοβενίας για τη χρονιά 2005–06. Κατά τη διάρκεια του 2006, υπέγραψε με την Γκέοπλιν Σλόβαν της 1ης Σλοβενίας όπου συνέχισε να αγωνίζεται τέσσερα χρόνια με αυτήν. Το 2010, υπέγραψε με την Krka όπου συνέχισε να παίζει δύο χρονιές με αυτήν.
Φοίνιξ Σανς (2014–2015)
Στις 29 Σεπτεμβρίου 2014, ο Ντράγκιτς υπέγραψε διετές συμβόλαιο με τους Φοίνιξ Σανς. Έκανε την πρώτη συμμετοχή του στο ΝΒΑ στις 15 Νοεμβρίου 2014 απέναντι στους Λος Άντζελες Κλίπερς. Αυτός και ο Γκόραν, μαζί με τους συμπαίκτες τους Μάρκιεφ και Μάρκους Μόρις, έπαιξαν όλοι μαζί για λίγο στους Σανς κατά τη διάρκεια της τετάρτης περιόδου της νίκης τους με 112–96 επί των Φιλαδέλφια 76ερς στις 2 Ιανουαρίου 2015. Ήταν η πρώτη φορά στην ιστορία του ΝΒΑ που δύο διαφορετικά ζευγάρια αδελφών έπαιξαν μαζί για την ίδια ομάδα την ίδια στιγμή. Σε αυτό που ήταν μόλις το τρίτο του παιχνίδι στη χρονιά, κατέγραψε επίσης τα πρώτα του στατιστικά στο NBA με 3 πόντους, 1 ριμπάουντ και 1 ασίστ.
Μαϊάμι Χιτ (2015)
Στις 19 Φεβρουαρίου 2015, ο Ζόραν και ο αδελφός του Γκόραν ανταλλάχθηκαν στους Μαϊάμι Χιτ σε μία συμφωνία τριών ομάδων στην οποία συμμετείχαν επίσης οι Νιου Όρλεανς Πέλικανς. Στις 4 Μαρτίου, εστάλη στους Σίου Φολς Σκάιφορς του NBA Development League. Στις 15 Μαρτίου ανακλήθηκε από το Μαϊάμι. Στο τέλοτς της χρονιάς των Χιτ απέναντι στους Φιλαδέλφεια 76ερς στις 15 Απριλίου, ο Ντράγκιτς σημείωσε 22 πόντους, υψηλό χρονιάς. Τον Ιούλιο του 2015, εντάχθηκε στους Χιτ για το Σάμερ Λιγκ του ΝΒΑ του 2015. Στις 27 Ιουλίου, ο Ντράγκιτς ανταλλάχθηκε στους Μπόστον Σέλτικς, μαζί με μία επιλογή δευτέρου γύρου για το 2020 και μετρητά, σε αντάλλαγμα για μία επιλογή δευτέρου γύρου του 2019. Ωστόσο, στις 10 Αυγούστου, οι Σέλτικς τον αποδέσμευσαν.
Επιστροφή στην Ευρώπη
Στις 13 Αυγούστου 2015, ο Ντράγκιτς υπέγραψε διετές συμβόλαιο με τη ρωσική Κίμκι. Μετά από μία χρονιά έφυγε από την Κίμκι και στις 7 Ιουλίου 2016 υπέγραψε με την ιταλική Ολίμπια Μιλάνο. Αποχώρησε από το Μιλάνο στις 20 Νοεμβρίου 2017. Την επόμενη μέρα, υπέγραψε με την τουρκική Εφές Αναντολού.
Η σεζόν του έληξε πρόωρα στις 20 Φεβρουαρίου 2018, όταν υπέστη ρήξη πρόσθιου χιαστού συνδέσμου. Ο Ντράγκιτς δέχθηκε περιποίηση και ανέρρωσε από τον τραυματισμό του και επέστρεψε τον Ιανουάριο του 2019.
Υπέγραψε με τον σύλλογο της 1ης Ιταλίας Άλμα Τριέστε στις 8 Ιανουαρίου 2019, μέχρι το τέλος της περιόδου 2018-2019.
Στις 6 Αυγούστου 2019, υπέγραψε με την Ράτιοφαρμ Ουλμ της 1ης Γερμανίας (BBL).
Στις 30 Ιανουαρίου 2020, ο Ντράγκιτς υπέγραψε επίσημα με τον σύλλογο της Μπασκόνια της 1ης Ισπανίας για το υπόλοιπο της χρονιάς, πραγματοποιώντας την επιστροφή του στην Ευρωλίγκα. Υπέγραψε επέκταση συμβολαίου με την ομάδα στις 5 Αυγούστου
Στις 30 Οκτωβρίου 2021, ο Ντράγκιτς υπέγραψε με τη Ζαλγκίρις Κάουνας της 1ης Λιθουανίας, για το υπόλοιπο της αγωνιστικής περιόδου. Χώρισε τους δρόμους του με την ομάδα στις 31 Δεκεμβρίου
Στις 9 Ιανουαρίου 2022, ο Ντράγκιτς υπέγραψε με την Τσεντεβίτα Ολίμπια της 1ης Σλοβενίας και της 1ης Αδριατικής.
Πορεία στην Εθνική Ομάδα
Ο Ντράγκιτς ξεκίνησε να παίζει με την εθνική ομάδα εφήβων της Σλοβενίας στο Ευρωπαϊκό Πρωτάθλημα Καλαθοσφαίρισης κάτω των 18 της FIBA το 2007. Συμμετείχε επίσης στο Ευρωπαϊκό Πρωτάθλημα Καλαθοσφαίρισης της FIBA κάτω των 20 το 2009, στο οποίο θα ήταν ο 4ος καλύτερος σκόρερ της διοργάνωσης.
Το 2011, ο Ντράγκιτς συμμετείχε με την εθνική ομάδα ανδρών της Σλοβενίας, μαζί με τον αδελφό του, Γκόραν, κατά τη διάρκεια του Ευρωπαϊκού Πρωταθλήματος Καλαθοσφαίρισης του 2011. Μετά την επιτυχία που είχε το 2011, έπαιξε επίσης με τη Σλοβενία στο Ευρωπαϊκό Πρωτάθλημα Καλαθοσφαίρισης του 2013 και βοήθησε την ομάδα να τερματίσει με καλύτερη θέση στην τελική κατάταξη από την προηγούμενη διοργάνωση. Συνέχισε να παίζει με τη Σλοβενία στο Παγκόσμιο Κύπελλο Καλαθοσφαίρισης της FIBA του 2014, όπου η απόδοσή του απετέλεσε κορυφαίο παράγοντα για την υπογραφή του συμβολαίου του με τους Φοίνιξ Σανς αργότερα εκείνην την χρονιά.
Εκπροσώπησε τη Σλοβενία στο Ευρωπαϊκό Πρωτάθλημα Καλαθοσφαίρισης του 2015, όπου αποκλείστηκε από τη Λετονία στην Φάση των 16.
Προσωπική ζωή
Ο πατέρας του είναι σερβικής καταγωγής. Ο μεγαλύτερος αδελφός του Ντράγκιτς, Γκόραν, παίζει επί του παρόντος στους Μπρούκλιν Νετς. Τα δύο αδέλφια ήταν συμπαίκτες τόσο στους Σανς όσο και στους Χιτ κατά τη διάρκεια της περιόδου 2014–15. Κατά τη διάρκεια μίας συνέντευξης με τον Γκόραν το 2014, αποκαλύφθηκε ότι ο Ζόραν ήταν επίσης παντρεμένος.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Σιου Φωλς Σκάιφορς Κατηγορία:Σούτινγκ γκαρντ Κατηγορία:Καλαθοσφαιριστές Ράτιοφαρμ Ουλμ Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές Παλλακανέστρο Τριέστε Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ΚΚ Κρκα Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Χίμκι Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ευρωμπάσκετ 2022 Κατηγορία:Σλοβένοι σερβικής καταγωγής
Ματθίλδη της Καρινθίας
Η Ματθίλδη της Καρινθίας (Mathilde de Carinthie, 1106/1108 - 13 Δεκεμβρίου 1160), κόρη του Ένγκελμπερτ δούκα της Καρινθίας και της συζύγου του Ούτας του Πάσσαου, ήταν σύζυγος από το 1123 του Θεοβάλδου Β΄ της Καμπανίας. Η Ματθίλδη ήταν η μητέρα της Αδέλας της Γαλλίας και γιαγιά του Φιλίππου Β΄ της Γαλλίας. Με τον σύζυγο της Θεοβάλδο Β΄ απέκτησε :
Πηγές
Κατηγορία:Κόμισσες της Καμπανίας
Φάμπιο Στάρτζεον
Ο Φάμπιο Μιγκέλ ντος Σάντος Στάρτζεον (Fábio Miguel dos Santos Sturgeon, 4 Φεβρουαρίου 1994) είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον ΟΦΗ.
Μπελενένσες
Γεννήθηκε στην Αλμάδα από Άγγλο πατέρα και Πορτογαλίδα μητέρα, ο Στάρτζεον εντάχθηκε στην ακαδημία νέων της Μπελενένσες σε ηλικία 16 ετών. Έκανε το επαγγελματικό ντεμπούτο του με την πρώτη ομάδα, ενώ ήταν ακόμα έφηβος, παίζοντας για ένα λεπτό στην εκτός έδρας ισοπαλία με 0-0 εναντίον της Πεναφιέλ για Τάσα ντα Λίγα.
Αγωνίστηκε για πρώτη φορά στη Σεγούντα Λίγα στις 24 Απριλίου 2013, μπαίνοντας ως αλλαγή στην εντός έδρας ήττα με 0-2 εναντίον της Ολιβεϊρένσε. Έκανε 4 εμφανίσεις, καθώς η ομάδα του κέρδισε το πρωτάθλημα, παίζοντας βασικός στις 12 Μαΐου, σε μία νίκη με 2-1 επί της Τροφένσε.
Αφού χρησιμοποιήθηκε ως επί το πλείστον ως αναπληρωματικός στη πρώτη σεζόν του στην Πριμέιρα Λίγα, ο Στάρτζεον έκανε την ανάκαμψη του τη σεζόν 2014-15, παίζοντας σε 31 αγώνες. Στον εναρκτήριο αγώνα, στις 17 Αυγούστου 2014, σημείωσε το πρώτο επαγγελματικό γκολ του, στο 6ο λεπτό μίας εκτός έδρας νίκης με 3-1 επί της Πεναφιέλ και το δεύτερο του στις 4 Απριλίου, στη νίκη με 2-0 επί της Μορειρένσε.
Ο Στάρτζεον ξεκίνησε βασικός και στους δέκα αγώνες του Γιουρόπα Λιγκ 2015-16, όπου η ομάδα του αποκλείστηκε στους ομίλους.
Βιτόρια Γκιμαράες
Στις 26 Ιανουαρίου 2017, αφού παρακολουθούταν από τη Σέλτικ, υπέγραψε συμβόλαιο 4,5 ετών με τη Βιτόρια Γκιμαράες. Αγωνίστηκε σε 38 αγώνες κατά τη διάρκεια της θητείας του στην ομάδα.
Ξάνθη (δανεισμός)
Στις 20 Ιουλίου 2019, μετακινήθηκε με δανεισμό στη Ξάνθη, με δικαίωμα αγοράς στο τέλος της σεζόν 2019-20. Ολοκλήρωσε την σεζόν με 32 συμμετοχές και 1 γκολ στο πρωτάθλημα της Σούπερ Λίγκ με τα χρώματα της θρακικής ομάδας.
Διεθνής σταδιοδρομία
Ο Στάρτζεον ήταν επιλέξιμος να εκπροσωπεί διεθνώς την Αγγλία και την Πορτογαλία.
Αγωνίστηκε για την Εθνική Πορτογαλίας U20 στο Φεστιβάλ Ποδοσφαίρου της Τουλόν το 2014 και έκανε τη πρώτη και μοναδική συμμετοχή του για την Εθνική Πορτογαλίας U21 στις 13 Νοεμβρίου 2014, παίζοντας 21 λεπτά σε μία εκτός έδρας φιλική ήττα με 1-3 εναντίον της Αγγλίας.
Διακρίσεις
Μπελενένσες
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Πορτογάλοι βρετανικής καταγωγής Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές ΚΦ Ος Μπελενένσες Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Βιτόρια Γκιμαράες Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές ΣΝ Φεϊρένσε Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Πορτογάλοι ποδοσφαιριστές στο εξωτερικό Κατηγορία:Ποδοσφαιριστές ΟΦΗ Κατηγορία:Ποδοσφαιριστές Ράκουφ Τσενστοχόβα
Μαυρομάτικο φασόλι
δεξιά|μικρογραφία| Μαυρομάτικα φασόλια, μέσα και έξω από το κέλυφος Το μαυρομάτικο φασόλι είναι όσπριο που καλλιεργείται σε όλο τον κόσμο για το μεσαίου μεγέθους, βρώσιμο φασόλι του. Είναι ένα υποείδος του αμπελοφάσουλου, ενός φυτού του Παλαιού Κόσμου που εξημερώθηκε στην Αφρική. Έχει μια έντονη μαύρη κηλίδα, στην οποία οφείλει το όνομά του.
Ιστορία
Το μαυρομάτικο φασόλι προέρχεται από τη Δυτική Αφρική και καλλιεργείται στην Κίνα και την Ινδία από την προϊστορική εποχή. Καλλιεργήθηκε στη Βιρτζίνια από τον 17ο αιώνα από Αφρικανούς σκλάβους που μεταφέρθηκαν στην Αμερική μαζί με αυτόχθονα φυτά από τις πατρίδες τους. Η καλλιέργειά του έγινε δημοφιλής στο Τέξας. Η φύτευση των μαυρομάτικων φασολιών προωθήθηκε από τον Τζορτζ Ουάσινγκτον Κάρβερ γιατί, ως όσπριο, προσθέτει άζωτο στο έδαφος και έχει υψηλή θρεπτική αξία. Σε όλο τον Αμερικανικό Νότο, το μαυρομάτικο φασόλι εξακολουθεί να χρησιμοποιείται ευρέως σήμερα στην τοπική κουζίνα. Το μαυρομάτικο φασόλι καλλιεργείται σε όλο τον κόσμο.
Καλλιέργεια
Αυτή η θερμόφιλη καλλιέργεια πρέπει να σπαρθεί αφού έχει περάσει κάθε κίνδυνος παγετού και το έδαφος είναι ζεστό. Οι σπόροι που έχουν σπαρθεί πολύ νωρίς θα σαπίσουν πριν να βλαστήσουν. Τα μαυρομάτικα φασόλια είναι εξαιρετικά ανθεκτικά στην ξηρασία, επομένως πρέπει να αποφεύγεται το υπερβολικό πότισμα.
Τα φυτά είναι σχετικά απαλλαγμένα από παράσιτα και ασθένειες. Οι νηματώδεις σκώληκες των ριζών μπορεί να είναι πρόβλημα, ειδικά εάν οι καλλιέργειες δεν εναλλάσσονται. Ως όσπριο που δεσμεύει το άζωτο, η λίπανση μπορεί να αποκλείσει το άζωτο τρεις εβδομάδες μετά τη βλάστηση.
Το άνθος παράγει άφθονο νέκταρ και μεγάλες εκτάσεις μπορεί να είναι πηγή μελιού. Επειδή η άνθιση προσελκύει ποικιλία επικονιαστών, πρέπει να ληφθεί μέριμνα στην εφαρμογή εντομοκτόνων για να αποφευχθούν παραβιάσεις ετικέτας.
Μετά τη φύτευση του σπόρου, θα πρέπει να αρχίσει να αναπτύσσεται μετά από 2-5 ημέρες.
Τυχερό φαγητό της Πρωτοχρονιάς
Στις νότιες Ηνωμένες Πολιτείες, η κατανάλωση μαυρομάτικων φασολιών την Πρωτοχρονιά θεωρείται ότι φέρνει ευημερία τη νέα χρονιά. Τα φασόλια συνήθως μαγειρεύονται με ένα προϊόν χοιρινού κρέατος για αρωματισμό (όπως μπέικον, λίπος, κόκκαλα ζαμπόν ή μάγουλα) και κομμένο κρεμμύδι και σερβίρονται με καυτερή σάλτσα τσίλι ή ξύδι με γεύση πιπεριάς. Το παραδοσιακό γεύμα περιλαμβάνει επίσης λάχανο, λαχανίδες, γογγύλι ή χόρτα σιναπιού και ζαμπόν. Τα φασόλια, καθώς φουσκώνουν όταν μαγειρεύονται, συμβολίζουν την ευημερία: τα πράσινα συμβολίζουν τα χρήματα και το χοιρινό αντιπροσωπεύει θετική κίνηση. Το καλαμποκόψωμο, που αντιπροσωπεύει το χρυσό, συνοδεύει επίσης συχνά αυτό το γεύμα.
Μαγειρικές χρήσεις σε όλο τον κόσμο
μικρογραφία| Λομπιά κάρι, ένα πιάτο με μαυρομάτικα φασόλια από [[Ινδία|την Ινδία]] Τα μαυρομάτικα φασόλια περιέχουν ασβέστιο (41 mg), φυλλικό οξύ (356 μg), πρωτεΐνες (13,22 g), ίνες (11.1 g) και βιταμίνη Α (26 IU), μεταξύ άλλων θρεπτικών συστατικών, με λιγότερες από 200 θερμίδες σε μερίδα των 170 γραμμαρίων.
Αφρική και Μέση Ανατολή
Στην Αίγυπτο, τα μαυρομάτικα μπιζέλια που ονομάζονται λομπιά, όταν μαγειρεύονται με κρεμμύδια, σκόρδο, κρέας και χυμό ντομάτας και σερβίρονται με αιγυπτιακό ρύζι με λίγη παστίνα που ονομάζεται shaerya ανακατεμένη και αποτελούν το πιο διάσημο πιάτο με ρύζι στην Αίγυπτο.
Στην Ιορδανία, τον Λίβανο και τη Συρία, τα λομπιά ή τα πράσινα μαυρομάτικα φασόλια μαγειρεύονται με κρεμμύδι, σκόρδο, ντομάτες, ξεφλουδισμένες και ψιλοκομμένες, ελαιόλαδο, αλάτι και μαύρο πιπέρι.
Στη Νιγηρία και τη Γκάνα στη Δυτική Αφρική και την Καραϊβική, ένα παραδοσιακό πιάτο που ονομάζεται ακάρα ή koose περιλαμβάνει πολτοποιημένα μαυρομάτικα με προσθήκη αλατιού, κρεμμυδιών και/ή πιπεριών. Στη συνέχεια το μείγμα τηγανίζεται. Στη Νιγηρία, μια πουτίγκα που ονομάζεται «moin-moin» παρασκευάζεται από αλεσμένο και αναμεμειγμένο φασόλι με καρυκεύματα, καθώς και μερικές φυτικές πρωτεΐνες πριν μαγειρευτεί στον ατμό. Σερβίρεται με διάφορες τροφές πλούσιες σε υδατάνθρακες όπως παπ, ρύζι ή γαρί.
Ασία και Ειρηνικός
Στην Ινδονησία, τα μαυρομάτικα φασόλια ονομάζονται kacang tunggak ή kacang tolo στην τοπική γλώσσα. Χρησιμοποιούνται συνήθως σε πιάτα με κάρυ, όπως το σαμπάλ γκόρενγκ, ένα ζεστό και πικάντικο κόκκινο πιάτο με κάρυ, το σαγιούρ μπρόγκος ή το σαγιούρ λόμπες.
Το φασόλι χρησιμοποιείται συνήθως σε όλη την Ινδία. Στη Βόρεια Ινδία, τα μαυρομάτικα μπιζέλια ονομάζονται lobia ή rongi και μαγειρεύονται όπως το ντααλ και σερβίρονται με βρασμένο ρύζι. Στη Μαχαράστρα ονομάζονται chawli και γίνονται κάρυ που ονομάζεται chawli amti ή chawli usal. Στην Καρνατάκα ονομάζονται alsande kalu και χρησιμοποιούνται στην παρασκευή του huli, ενός δημοφιλούς τύπου κάρυ. Στην περιοχή Νότια Κανάρα ονομάζονται lathanay dha beeja και μαγειρεύονται σε καρυκευμένη πάστα καρύδας για να γίνονυν κάρυ καρύδας. Στο Ταμίλ Ναντού, ονομάζονται karamani ή thattapayaru και χρησιμοποιούνται σε διάφορες συνταγές, συμπεριλαμβανομένου του βρασμού και της παρασκευής του σουντάλ που μοιάζει με σαλάτα (συχνά κατά τη διάρκεια των γιορτών Γκανές Τσατούρτι και Ναβράτι). Στο Άντρα Πραντές είναι γνωστά με το όνομα alasandalu και χρησιμοποιούνται για ποικιλία συνταγών, με πιο δημοφιλή το βάντα.
Στο Βιετνάμ, τα μαυρομάτικα φασόλια χρησιμοποιούνται σε ένα γλυκό επιδόρπιο που ονομάζεται chè đậu trắng (μαυρομάτικα φασόλια και κολλώδες ρύζι με γάλα καρύδας).
Ανίστε
Το Ανίστε (Аниште) είναι φρούριο στη Σερβία. Βρίσκεται ανατολικά από τη συμβολή του ποταμού Λγιγκ στον Κολουμπάρα. Σήμερα, μόνο ένα μικρό υπόγειο εντός του φρουρίου εξακολουθεί να επιβιώνει μέχρι σήμερα. Βρίσκεται στον αστικό δήμο του Λαζάρεβατς.
Μαυρομάτικο φασόλι
Ευρώπη
Στην Κύπρο (φρέσκο λουβί), την Ελλάδα (μαυρομάτικα) και την Τουρκία (börülce salatası), τα ασπρισμένα μαυρομάτικα τρώγονται ως σαλάτα με σάλτσα από ελαιόλαδο, αλάτι, χυμό λεμονιού, κρεμμύδια και σκόρδο.
Ανίστε
Παραπομπές
Κατηγορία:Φρούρια στη Σερβία
Μαυρομάτικο φασόλι
Ευρώπη
Στην Πορτογαλία, τα μαυρομάτικα φασόλια σερβίρονται με βραστό βακαλάο και πατάτες, με τόνο και σε σαλάτες.
Αμερική
Το «Χόπιν Τζον», φτιαγμένο από μαυρομάτικα φασόλια ή αρακά, ρύζι και χοιρινό, είναι ένα παραδοσιακό πιάτο περιοχών των νότιων Ηνωμένων Πολιτειών.
Το χαβιάρι Τέξας, ένα άλλο παραδοσιακό πιάτο στον Αμερικανικό Νότο, παρασκευάζεται από μαυρομάτικα φασόλια μαριναρισμένα σε ντρέσινγκ σε στυλ βινεγκρέτ και ψιλοκομμένο σκόρδο.
Στη βορειοανατολική πολιτεία Μπαΐα της Βραζιλίας, ειδικά στην πόλη του Σαλβαδόρ, τα μαυρομάτικα φασόλια (που ονομάζονται "feijão fradinho") χρησιμοποιούνται σε ένα παραδοσιακό φαγητό του δρόμου, προέλευσης δυτικής αφρικανικής κουζίνας που ονομάζεται acarajé. Τα φασόλια ξεφλουδίζονται και πολτοποιούνται και η πάστα που προκύπτει γίνεται μπάλες και τηγανίζεται σε φοινικέλαιο. Το acarajé σερβίρεται συνήθως χωρισμένο στη μέση και γεμιστό με βαταπά, καρούρου, πράσινες και κόκκινες ντομάτες σε κύβους, τηγανητές λιαστές γαρίδες και σπιτική καυτερή σάλτσα.
Στο βόρειο τμήμα της Κολομβίας, χρησιμοποιούνται για την παρασκευή ενός τηγανητού που ονομάζεται μπουνιουέλο. Τα φασόλια βυθίζονται σε νερό για μερικές ώρες για να μαλακώσουν. Στη συνέχεια, η επιδερμίδα τους αφαιρείται είτε με το χέρι είτε με τη βοήθεια χειροκίνητου μύλου. Μόλις αφαιρεθούν οι φλούδες, τα φασόλια αλέθονται ή αναμειγνύονται και προστίθενται τα αυγά, που παράγει ένα απαλό μείγμα. Το μείγμα τηγανίζεται σε καυτό λάδι. Φτιάχνει ένα θρεπτικό πρωινό γεύμα.
Στη Γουιάνα, τη Νότια Αμερική και το Τρινιντάντ και Τομπάγκο, είναι ένα από τα πιο δημοφιλή είδη φασολιών που μαγειρεύονται με ρύζι, με το κυριότερο να είναι τα κόκκινα φασόλια. Μαγειρεύεται και ως σνακ ή ορεκτικό μόνο του. Την παραμονή της Πρωτοχρονιάς (αναφέρεται ως Νύχτα της Παλαιάς Χρονιάς στη Γουιάνα και στο Σουρινάμ), οι οικογένειες μαγειρεύουν ένα παραδοσιακό πιάτο που ονομάζεται μαγειρικό ρύζι. Το πιάτο περιλαμβάνει ρύζι, μαυρομάτικα και άλλα φασόλια και μια ποικιλία από κρέατα μαγειρεμένα σε γάλα καρύδας και καρυκεύματα. Σύμφωνα με την παράδοση, το μαγειρικό ρύζι πρέπει να είναι το πρώτο πράγμα που καταναλώνεται την Πρωτοχρονιά για καλή τύχη. Το μαγειρικό ρύζι φτιάχνεται επίσης ως καθημερινό πιάτο.
Διατροφικά οφέλη
Αυτό το λαχανικό είναι μια αξιοπρεπής πηγή πολύπλοκων αμύλων, φυτικών ινών και πολυάριθμων θεμελιωδών θρεπτικών συστατικών και μετάλλων. Ένα φλιτζάνι ή 165 γραμμάρια (g) μαγειρεμένου μαυρομάτικου περιέχει:
Παραπομπές
Κατηγορία:Όσπρια Κατηγορία:Εορταστικά εδέσματα
EITB
μικρογραφία|Η έδρα του EiTB στο Μπιλμπάο τον Σεπτέμβριο του 2017 Η Euskal Irrati Telebista (EiTB, Βασκική Ραδιοτηλεόραση) είναι η δημόσια υπηρεσία μεταδόσεων της αυτόνομης κοινότητας της Χώρας των Βάσκων. Το κύριο σήμα της είναι το Euskal Telebista (ETB, Βασκική Τηλεόραση).
Ο EiTB είναι ο ηγετικός όμιλος μέσων ενημέρωσης στην αυτόνομη κοινότητα με τέσσερα εγχώρια τηλεοπτικά κανάλια και πέντε ραδιοφωνικούς σταθμούς. Τα κανάλια τους είναι διαθέσιμα σε όλη τη χώρα των Βάσκων, ενώ άτομα σε κοντινές περιοχές όπως το Μπούργκος (στην Καστίλλη και Λεόν), την Κανταβρία, την Ουέσκα και Σαραγόσσα, την Λα Ριόχα και τα Πυρηναία της Γαλλίας μπορούν να λάβουν το σήμα του. Λειτουργεί από το 1982 και κατά τη διάρκεια της περιόδου έχει γίνει μεγάλος οργανισμός μέσων ενημέρωσης, αλληλεπιδρώντας με πάνω από ένα εκατομμύριο άτομα την ημέρα. Η πλειοψηφία των μεταδόσεων του EiTB σχετίζεται με τοπικές ειδήσεις και ψυχαγωγία.
Στις 20 Μαΐου 1982, το Βασκικό Κοινοβούλιο ενέκρινε ομόφωνα το νόμο που ίδρυσε τον Euskal Irrati Telebista και στις 23 Νοεμβρίου άρχισε να εκπέμπει το ραδιοφωνικό σταθμό Euskadi Irratia. Η ΕΤΒ, από την πλευρά της, έφθασε στα βασκικά νοικοκυριά τα μεσάνυχτα στις 31 Δεκεμβρίου 1982 με παρουσίαση από τον Βάσκο Λεχεντακάρι Κάρλος Γκαραϊκοετξέα και τα προγράμματά τους τακτοποιήθηκαν ξεκινώντας από τις 16 Φεβρουαρίου του επόμενου έτους. Την εποχή εκείνη περίπου 30 άτομα εργάζονταν στο κέντρο του ETB στην Ιουρέτα για να παρέχουν προγράμματα αποκλειστικά στα Βασκικά.
Αρκετά χρόνια αργότερα, το ETB 2, το δεύτερο ναυαρχικό της τηλεοπτικό κανάλι, άρχισε να λειτουργεί στις 31 Μαΐου 1986 με προγράμματα στα ισπανικά και σήμερα διαθέτει δύο ακόμη διεθνή κανάλια. Μετά από συμφωνία μεταξύ της Sogecable και της EiTB, 87 εκατομμύρια νοικοκυριά σε όλη την Ευρώπη μπορούν να λάβουν το σήμα του ETB Sat από τον δορυφόρο Astra από τον Μάιο του 2001. Μπορεί να ληφθεί μέσω της υπηρεσίας δορυφορικής τηλεόρασης Digital Plus της Sogecable σε όλη την Ισπανία. Το τέταρτο τηλεοπτικό κανάλι του Ομίλου EiTB είναι το Canal Vasco, ένα κανάλι ειδικά προσαρμοσμένο στην Αμερική, όπου φτάνει στους θεατές μέσω αμερικανικών εταιρειών DTH και εταιρειών καλωδιακής τηλεόρασης.
Ο όμιλος EiTB έχει επίσης πέντε ραδιοφωνικούς σταθμούς με πάνω από 300.000 ακροατές κάθε ημέρα - τους Euskadi Irratia, Radio Euskadi, Radio Vitoria, Euskadi Gaztea και EiTB Musika αντίστοιχα.
Προϋπολογισμός
Η Βασκική κοινότητα αύξησε τον προϋπολογισμό του στα 124.6 εκατομμύρια ευρώ για το 2015, μια αύξηση από τα 107.6 εκατομμύρια ευρώ που προορίζονταν για αυτόν το 2014.
Εξωτερικοί σύνδεσμοι
Κατηγορία:Τηλεοπτικά κανάλια στην Ισπανία Κατηγορία:Τηλεόραση των ισπανικών περιφερειών
Σιδηροδρομικός σταθμός Αυλίδας
Ο Σιδηροδρομικός Σταθμός Αυλίδας είναι σιδηροδρομικός σταθμός στο Βαθύ Εύβοιας, αλλά εξυπηρετεί και τον ευρύτερο Δήμο Αυλίδας. Ο σταθμός άνοιξε το 1904 και εξυπηρετείται από την Γραμμή 3 του Προαστιακού προς Αθήνα και Χαλκίδα.
Σχεδιάγραμμα σταθμού
Αυλίδα Αυλίδα
Αμρ Ουάρντα
Ο Μεντχάτ Μοχσέν Γουάρντα (αραβικά: عمرو مدحت محسن وردة, προφορά Γοουάρντα, γένν. 17 Σεπτεμβρίου 1993, Αλεξάνδρεια) είναι Αιγύπτιος διεθνής ποδοσφαιριστής, ο οποίος αγωνίζεται στις θέσεις του ακραίου επιθετικού και του επιθετικού μέσου. Από το 2022 αγωνίζεται στον Απόλλωνα Λεμεσού.
Σταδιοδρομία σε συλλογικό επίπεδο
Ξεκίνησε το άθλημα στη γενέτειρά του με τη Σπόρτινγκ Αλεξάνδρειας και το 2011 εντάχθηκε στα τμήματα υποδομών της Αλ Αχλί του Καΐρου. Μέλος της ομάδας νέων (Κ-23), επιλέχθηκε για την ανδρική στις 16 Ιουνίου 2014 ως αλλαγή κατά την τελευταία αναμέτρηση πριν τα πλέι οφ της περιόδου, γεγονός που του επέτρεψε να συμπεριλαμβάνεται μεταξύ των πρωταθλητών Αιγύπτου 2013-14. Ωστόσο, αυτή υπήρξε και η μοναδική του εμφάνιση στη διοργάνωση για την Αλ Αχλί, καθώς τον Ιανουάριο του 2015 παραχωρήθηκε με δανεισμό στην Αλ Ιτιχάντ Αλεξάνδρειας (16 αγώνες Α΄ κατηγορίας, 1 τέρμα), ενώ το ερχόμενο καλοκαίρι με ελεύθερη μεταγραφή στον Παναιτωλικό.
Η απόδοσή του στην ελληνική Σούπερ Λιγκ, ως αριστερός εξτρέμ αλλά και οργανωτής του παιχνιδιού, προκάλεσαν το ενδιαφέρον συλλόγων της ιταλικής Σέριε Α, η συμμετοχή στην οποία αποτελεί για τον ίδιο ένα μακροχρόνιο στόχο της καριέρας του. Τελικά και κατόπιν 39 αγώνων πρωταθλήματος (9 γκολ και 2 ασίστ) σε θητεία 1½ χρόνου στον Παναιτωλικό, αποκτήθηκε για τα επόμενα 3½ από τον ΠΑΟΚ, με μεταγραφικό κόστος της τάξης των 350 χιλιάδων ευρώ και αμοιβή πρώτου έτους 250 χιλιάδες περίπου. Λίγους μήνες μετά την μεταγραφή του στον ΠΑΟΚ πανηγύρισε και τον πρώτο τίτλο στην ομάδα του, καθώς ο ΠΑΟΚ επιβλήθηκε στον τελικό του κυπέλλου της ΑΕΚ με σκορ 2-1. Κατα διαστήματα δόθηκε δανεικός σε Ατρόμητο Αθηνών και Λάρισα. Το καλοκαίρι του 2020 έμεινε ελεύθερος από τον ΠΑΟΚ και συνέχισε για ένα εξάμηνο στον Βόλο, για να πάρει από εκεί ξανά μεταγραφή για τον Δικέφαλο του Βορρά.
Στην ομάδα του ΠΑΟΚ πραγματοποίησε καλές εμφανίσεις και κέρδισε την εμπιστοσύνη του προπονητή της ομάδος, Πάμπλο Γκαρσία, όπου και τον ξεκινούσε στην αρχική ενδεκάδα. Στο φινάλε της σεζόν πανηγύρισε τον δεύτερο τίτλο του με την ομάδα της Θεσσαλονίκης, καθώς στον τελικό του κυπέλλου στις 22 Μαΐου 2021, ο ΠΑΟΚ ήρθε αντιμέτωπος με τον ΟΣΦΠ, με τον Δικέφαλο του Βορρά να επικρατεί με σκορ 1-2. Ο Ουάρντα, αγωνίστηκε για 80 λεπτά, όπου και αντικαταστάθηκε από τον Χάρη Τσιγγάρα.
Σταδιοδρομία σε εθνικό επίπεδο
Χρίστηκε διεθνής με το αντιπροσωπευτικό συγκρότημα κάτω των 20 και την Ολυμπιακή ομάδα της χώρας του. Στα 22 του και όντας ποδοσφαιριστής του Παναιτωλικού, αγωνίστηκε πρώτη φορά για την ανδρών Αιγύπτου στις 11 Οκτωβρίου 2015, όταν ο Έκτορ Ραούλ Κούπερ τον χρησιμοποίησε σε όλο το β΄ ημίχρονο κατά τη φιλική νίκη με 3-0 επί της Ζάμπια στο ουδέτερο Άμπου Ντάμπι. Από τον Αργεντινό προπονητή κλήθηκε στην 23άδα για την τελική φάση του κυπέλλου Εθνών Αφρικής 2017 (Κόπα Άφρικα), όπου μετείχε ως αλλαγή σε δύο αναμετρήσεις των ομίλων και τον ημιτελικό, ευστοχώντας στην καθοριστική προτελευταία εκτέλεση της διαδικασίας των πέναλτι, ενώ αγωνίστηκε για όλο τον τελικό στην ήττα με σκορ 2-1 από το Καμερούν. Επελέγη στην αποστολή της ομάδας στο Μουντιάλ του 2018.
Τίτλοι-διακρίσεις
Με την Αλ Αχλί:
Με τον ΠΑΟΚ:
Με την εθνική Ανδρών Αιγύπτου:
Πηγές
Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Αιγύπτιοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Αιγύπτου Κατηγορία:Ποδοσφαιριστές Παναιτωλικού Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Βόλου Ν.Π.Σ.
Body positivity
Ως μέρος του πρώτου κύματος φεμινισμού από τις δεκαετίες 1850-1890, είχε ως στόχο να βάλει τέλος στην τάση των γυναικών να αλλάζουν το σώμα τους χρησιμοποιώντας κορσέ, προκειμένου να ταιριάζουν στο πρότυπο του να έχουν στενή μέση, γνωστό και ως "μέση δακτυλίδι". Το κίνημα στοχεύει να αλλάξει τις κοινωνικές και ατομικές αντιλήψεις για το βάρος, το μέγεθος και την εμφάνιση ώστε να είναι αποδεκτοί όλοι σωματότυποι. Η αντίληψη ενός ατόμου για το σώμα του μπορεί να επηρεάσει σε μεγάλο βαθμό την ψυχική του υγεία και τη γενική του ευεξία, ιδιαίτερα στους εφήβους. Η αρνητική αντίληψη για το σώμα του ατόμου μπορεί να οδηγήσει σε μια σειρά από προβλήματα σωματικής και ψυχικής υγείας, όπως η νευρική ανορεξία, η βουλιμία, η κατάθλιψη κ.α.
Παραπομπές
Κατηγορία:Ψυχολογία
Γιάννης Γαβριηλίδης
Ο Ιωάννης Γαβριηλίδης του Βασιλείου (1917-1987) ήταν Έλληνας δικηγόρος, αντιστασιακός και πολιτικός της Αριστεράς. Υπηρέτησε ως βουλευτής Κιλκίς από το 1958 ως το 1961 και ξανά από το 1963 ως το 1964.
Γέννηση, πρώτα χρόνια και νομική και αντιστασιακή δράση
Γεννήθηκε στο Τσέπικ του Καυκάσου στις 30 Ιανουαρίου 1917 και από την παιδική του ηλικία εγκαταστάθηκε στην Κοκκινιά Κιλκίς. Σπούδασε νομικά στο Πανεπιστήμιο Θεσσαλονίκης. Ορφάνεψε πολύ νωρίς από πατέρα και την κηδεμονία του ανέλαβε ο θείος του, Κώστας Γαβριηλίδης, γραμματέας της ΑΚΕ. Ξεκίνησε να δικηγορεί από την ηλικία των 30 ετών.
Ανέπτυξε έντονη αντιστασιακή δράση από το 1941 και ορίστηκε σύμβουλος των λαϊκών δικαστηρίων του ΕΛΑΣ, έχοντας συνδέσει το όνομά του με την απόφαση "να μην εκτελείται κανένας ταγματασφαλίτης χωρίς προηγούμενη νομική διαδικασία και δικαστική απόφαση".
Πολιτική σταδιοδρομία
Εξελέγη βουλευτής για πρώτη φορά με την ΕΔΑ (ενώ ήταν εξόριστος και σε άδεια) το 1958 στην εκλογική περιφέρεια Κιλκίς. Επανεξελέγη με το ίδιο κόμμα στις 1963.
Διώξεις και μετέπειτα χρόνια
Ο Γαβριηλίδης υπέστη διώξεις εξαιτίας της αντιστασιακής του δράσης και της υποστήριξής του στον κομμουνισμό, έχοντας εξοριστεί σε ξερονήσια και στη Μακρόνησο μετά την απελευθέρωση. Επιπρόσθετα, κατά την περίοδο της χούντας εκτοπίστηκε στη Γυάρο. Ήταν επίλεκτο μέλος της Ευξείνου Λέσχης.
Ήταν παντρεμένος με την Ελισάβετ Στεφανίδου και είχαν δύο παιδιά, τον Βασίλη και την Αθηνά συζυγο του Ντίνου Μεταλλιδη.
Απεβίωσε στη Θεσσαλονίκη στις 2 Σεπτεμβρίου 1987 και κηδεύτηκε την επομένη από τον ιερό ναό Αγίου Δημητρίου Κιλκίς.
Παραπομπές
Κατηγορία:Έλληνες αντιστασιακοί Κατηγορία:Βουλευτές εκλεγμένοι με την ΕΔΑ Κατηγορία:Βουλευτές Κιλκίς
Πωλ Σερυζιέ
Ο Πωλ Σερυζιέ (γαλλικά: Paul Sérusier) γεννήθηκε στις 9 Νοεμβρίου 1864 στο Παρίσι και πέθανε στις 7 Οκτωβρίου 1927 στο Μορλαί, ήταν Γάλλος μεταϊμπρεσιονιστής ζωγράφος και θεωρητικός της τέχνης που έπαιξε καθοριστικό ρόλο στη διαμόρφωση του βραχύβιου, αλλά με μεγάλη επιρροή, κινήματος γαλλικής τέχνης του τέλους του 19ου αιώνα, γνωστού ως ομάδα Ναμπί.
Βιογραφικά στοιχεία
Ο Πωλ Σερυζιέ γεννήθηκε στις 9 Νοεμβρίου 1864 στο Παρίσι. Φοίτησε στο Λύκειο Κοντορσέ, ένα σχολείο που έδινε μεγάλη έμφαση στη μελέτη της φιλοσοφίας, και έλαβε απολυτήριο το 1883. Αποφάσισε να γίνει καλλιτέχνης και το 1886 γράφτηκε στην ιδιωτική Ακαδημία Ζυλιάν στο Παρίσι. Το καλοκαίρι του 1888 ταξίδεψε στο Ποντ-Αβέν (Φινιστέρ) και εντάχθηκε στη μικρή ομάδα καλλιτεχνών που είχε συγκεντρωθεί εκεί γύρω από τον Πωλ Γκωγκέν, με τον οποίο ζωγράφιζαν μαζί και ο οποίος τον ενθάρρυνε να χρησιμοποιήσει μια απλοποιημένη χρωματική παλέτα. Συναντήθηκαν πάλι με τον Γκωγκέν και ζωγράφισαν μαζί στο Λε Πουλντύ το 1889-1890. Εκτός από ένα έργο πάνω στη φιλοσοφία της ζωγραφικής γύρω από το έργο του Γκωγκέν, ο Σερυζιέ ανέπτυξε τη δια βίου μέθοδο εργασίας του: σκιτσάριζε σε εξωτερικό τοπίο και ολοκλήρωνε τα έργα του μακριά από το θέμα, στο εργαστήριο. Γοητεύτηκε επίσης από το τοπίο και την απομόνωση της Βρετάνης. Οι πρώιμοι πίνακες του Σερυζιέ που παρουσιάζουν ανθρώπους και τοπία της Βρετάνης είναι αξιοσημείωτοι για τη σιωπηλή, στοχαστική τους διάθεση. αριστερά|μικρογραφία|Το Φυλαχτό (1888), το ιδρυτικό μανιφέστο των [[Ομάδα Ναμπί|Ναμπί, Μουσείο Ορσέ]] Κατά τη δεκαετία του 1890, με τους φίλους του, μεταξύ των οποίων οι Πιέρ Μπονάρ,  Εντουάρ Βιγιάρ, Μωρίς Ντενί, Πωλ Ρανσόν και άλλους, τους οποίους είχε γνωρίσει στην Ακαδημία Ζυλιάν, που μοιράζονταν τις ιδέες του, σχημάτισαν την μεταϊμπρεσιονιστική καλλιτεχνική ομάδα Ναμπί, («προφήτης» στα εβραϊκά). Συναντιούνταν τακτικά για να μιλήσουν για θεωρίες τέχνης, τον συμβολισμό, τον αποκρυφισμό και τον εσωτερισμό. Οι ιστορικοί τέχνης χρονολογούν την έναρξη του κινήματος των Ναμπί με το έργο του Σερυζιέ Το Φυλαχτό (1888).